by admin
हिंदी सिनेमा में सबले अधिका गेटअप बदलले रहलें खलनायक प्राण आ अब भोजपुरी सिनेमा के प्राण कहाए वाला संजय पांडहू ओही तर्ज पर सबले अधिका गेटअप बदले वाला खलनायक बनल जात बाड़ें. हर गेटअप ऊ कहानी का माँग पर राखेलें. अपना आवे वाला फिलिम ‘धड़केला तोहरे नावे करेजवा’ में संजय पांडे फेरू एक बेर सभका के अपना गेटअप से चउकइहें. आदि शक्ति इण्टरटेनमेंट के एह प्रस्तुति के निर्माण सुपर गोल्ड आडियो एण्ड सिनेविजन प्रा. लि.करत बिया आ निर्देशक हउवें दिनेश यादव हे पहिले चर्चित निर्देशक राजकुमार पाण्डे के एसोसिएट रहलें आ दर्जन भर से बेसी सफल भोजपुरी फिलिम में योगदान दे चुकल बाड़न.
पत्रकारिता से फिल्म निर्देशन में आइल दिनेश यादव एह फिल्म से उत्तर प्रदेश आ बिहार के चर्चित गायक विजय वर्मा के सिनेमा का परदा पर उतारत बाड़ें. विजय वर्मा के नायिका बाड़ी रानी चटर्जी आ साथी कलाकारन में संजय पाण्डे, कलुवा, निशा, उमेश सिंह, अयाज खान, आनन्द मोहन, रत्नेश अउर नीरज राज पौडेल के नाम बा. गीत लिखल बा प्यारेलाल यादव आ श्याम देहाती के, संगीत बावे श्याम देहाती के, मार-धाड़ निर्देशन दिलीप यादव के आ नृत्य निर्देशन कानू मुखर्जी के बा.
(शशिकांत सिंह रंजन सिन्हा के रपट)
Categories: कलाकार, फिल्म |
No Comments »
by admin
फिल्म ‘लव यू सजना’ के प्रोमो देखला क बादे से सभे अभिनेता लकी के फैन हो गइल बा. अपना नीक बेवहात का चलते लकी निर्माता निर्देशकन के पसंद बनत जात बाड़ें. फिल्म ‘लव यू सजना’ में लकी कमाल के वायर स्टंट कइले बाड़ें, गाना गवले बाड़ें आ डांस त कमाल के कइले बाड़न.
कृष्णा अमृत फिल्म प्रोडक्शन के बैनर तले बनत निर्माता राजेश विश्वकर्मा आ निर्देशक संजय के फिल्म ‘लव यू सजना’ में जबरदस्त एक्शन, कॉमेडी, रोमांच बा आ कथा-पटकथा बेहतरीन बा. कार्यकारी निर्माता नागेन्द्र शर्मा आ सहयोगी निर्माता नवाब विश्वकर्मा अउर सुभाष निषाद हउवें. चर्चित गायक मोहन राठौर आ नवोदित अभिनेता लवी एह फिल्म के मुख्य भूमिका कइले बाड़ें. संगही बाड़ें विरेन्द्र चौहान उर्फ निरहू आ कमसिन बाला सुमन झा. बाकी कलाकारन में वंदिनी मिश्रा, अयाज खान, हीरालाल यादव, दिनेश राय, किट्टू अउर प्रमोद गोस्वामी के नाम बा.
कथा यतीन्द्र कुमार, पटकथा आ संवाद अनिल विश्वकर्मा, गीतकार प्यारे लाल कवि, फणीन्द्र राव अउर उमेश अनमोल, संगीतकार सुनील महिपाल, एक्शन निर्देशक हीरालाल यादव हउवें. शूटिंग उत्तर प्रदेश के खूबसूरत लोकेशनन पर करावल गइल बा. कैमरामैन रविराज सिंह आ ध्वनिमुद्रण इंद्रदेव चौरसिया के बा. एह घरी फिलिम के पोस्ट प्रोडक्शन मुंबई में चलत बा.
(शशिकांत सिंह रंजन सिन्हा के रपट)
Categories: इण्डस्ट्री न्यूज, फिल्म |
No Comments »
by admin
प्राग फिल्म्स के बैनर तले बनल निर्माता शोभा स्वराज आ एडीटर-निर्देशक पी. राजकुमार के भोजपुरी फिल्म ‘लल्लू बिहारी‘ सेंसर का लगे भेजाए वाला बा जहवाँ से लवटला का बाद एकरा के जल्दिए सभ जगहा रिलीज कइल जाई.
एह फिलिम के कहानी एगो अइसन दबंग ठाकुर प्रताप सिंह के बा जेकर चारो ओर बोलबाला बा आ जे अपना दबंगई के चलते गांव वालन पर बहुते जुल्म करऽता. अपना दबंगई में ऊ एगो किसान राम सिंह के हत्या करवा देता. राम सिंह के हत्या के बाद ओकर पत्नी आ बेटा लल्लू अकेले रह जातारें. ठाकुर के बड़का बेटा बिहारी सिंह के जब पता चलऽता कि ओकर बाप राम सिंह के हत्या करववले बाड़ें त ऊ राम सिंह के बेवा रुक्मिणी आ बेटा लल्लू के मदद करे लागऽता. धीरे-धीरे लल्लू आ बिहारी के बीच दोस्ती हो जाता. ठाकुर प्रताप सिंह के ई दोस्ती पसंद नइखे से ऊ एह दोस्ती के तूड़वावे के बहुते कोशिश करता बाकिर सफल नइखे हो पावत. लेकिन जब लल्लू के पता चलऽता बिहारी सिंह के बापे ओकरा बाप के क़ातिल ह तब का होता? एकर अंदाजा फिलिम देखले पर लागी. एह कहानी में बहुते ट्विस्ट बा.
कथा-पटकथा राजीव झा के, संगीत बैजू बंशी के, गीत संजय स्नेही, अमित सिंह अउर डॉ. अशोक सिन्हा के, कोरियोग्राफर माधव सिंह राठौर आ अनिल राज, एक्शन संजय-अनिल के, कैमरामैन राज खिलनानी अउर लाला, आ सह-निर्माता भूषण सिंह हउवें. फिल्म में राकेश पाण्डे, बबलू सिंह, आलोक, शुभम सिंह, तनुश्री, रेखा भंडारी, प्रीति शर्मा, रासराज आ आइटम डांस में अंशु तिवारी बाड़ी.
(समरजीत)
Categories: इण्डस्ट्री न्यूज, फिल्म |
No Comments »
by admin
रंगबाज हैदर काजमी के फिलिम होखे आ रूटीन भोजपुरी फिलिमन जइसन काम, भला ई कइसे हो सकेला! अब ख़बर बा कि हैदर काज़मी अभिनीत फिल्म ‘बिगुल’ के शो रील के डबिंग करावल गइल बा. अबहीं ले बड़का से बड़को निर्माता फिलिम के शूटिंग, डबिंग के बाद मिक्सिंग करा के शो रील बनवावत रहलें. बाकिर ‘बिगुल’ के शो रील के बाकायदा डबिंग करावल गइल जवना खातिर मुंबई के ऑडियो लैब में निर्देशक रविकांत खुद हैदर काज़मी, अक्षरा सिंह, आ जितेन्द्र यादव समेत सगरी टीम के बोलवलें आ फेर ‘बिगुल’ के शो रील के डबिंग करावल गइल. आ पहिला बेर शो रील के डबिंग करावत हैदर काजमी आ सगरी टीम बहुते उत्साह में रहल.
नमन फिल्म्स के ‘बिगुल’ के निर्देशक रविकांत के दावा बा कि बिगुल फिलिम के कवनो फ्रेम कवनो भाषा के दोसरा फिलिम के नकल नइखे. कहलन कि ई भोजपुरी फिलिम ना हिय बलुक एकर भाषा भोजपुरी हवे. कथा पटकथा खुद निर्देशक रविकांत लिखले बाड़न, संवाद मनोज पांडे अउर रविकांत, गीत रविकांत अउर एस. कुमार आ संगीत हवे नजाकत सुजाद के, डायरेक्टर ऑफ फोटोग्राफी रूपांग आचार्य, प्रोडक्शन डिजायनर संजय यादव, एडीटर गोपाल राधानी, नृत्य निर्देशक अशोक मयंक आ मारधाड़ निर्देशक हीरा यादव.
(शशिकांत सिंह रंजन सिन्हा के रपट)
Categories: इण्डस्ट्री न्यूज, फिल्म |
No Comments »
ces_Latn bho_Deva bho_Deva bho_Deva mai_Deva eng_Latn ces_Latn bho_Deva bho_Deva bho_Deva bho_Deva mai_Deva eng_Latn ces_Latn bho_Deva bho_Deva bho_Deva awa_Deva mai_Deva eng_Latn ces_Latn bho_Deva bho_Deva bho_Deva mai_Deva eng_Latn